شه‌فه‌ق نيوز/ ڤايرۆس كۆرۆناى تازه‌ ره‌سيه‌ بيلاڕووس و ليتوانياى سۆڤێت وه‌رين، وه‌ل ره‌سينى ئه‌را سێيه‌مين ده‌وڵه‌ت ك ئه‌ويش نيوزله‌ندا له‌ فراوانترين بڵاوبوينه‌وه‌ى له‌ ماوه‌ى يه‌ك رووژ.
وه‌زاره‌ت ته‌ندروستى له‌ ليتوانيا، ئاشكراى يه‌كه‌م حاڵه‌ت تويشهاتن وه‌ ڤايرۆس كۆرۆنا (COVID-19)، كرد ك تويش ئافره‌تيگ نه‌خوه‌ش هاتگه‌ له‌ شار فيروناى ئيتاڵى گله‌و خواردگه‌ ئه‌را وڵاته‌گه‌ ك حاڵ حازر وه‌ جيا دانرياگه‌ له‌ نه‌خوه‌شخانه‌يگ و چاره‌سه‌ر ئه‌راى ئه‌كريه‌ێد
له‌ بيلاڕووس هاوسايش، يه‌كه‌م تويشهاتن وه‌ ڤايرۆس كۆرۆنا تۆمار كريا ئه‌را خوه‌ندكاريگ ئيرانى ك ره‌سيه‌سه‌ باكۆ پايته‌خت ئازه‌ربايجان، جوور ئه‌وه‌گ جزمه‌ت رووژنامه‌وانى له‌ وه‌زاره‌ت ته‌ندروستى بيلارووسى باسى كرد.
جى باسه‌، جاسيندا ئه‌رديرن سه‌رۆك وه‌زيره‌يل نيوزله‌ندايش وت: يه‌كه‌مين حاڵه‌ت تويشهاتن وه‌ ڤايرۆس كۆرۆنا له‌ وڵاته‌گه‌ تۆمار كرياگه‌ و نه‌خوه‌شه‌گه‌يش ئه‌خريه‌ێده‌ نه‌خوه‌شخانه‌ له‌ ئۆكلاند. يه‌يش بيجگه‌ ره‌سينى ئه‌را ده‌وڵه‌تيگ تر له‌ كشوه‌ر ئه‌فريقيا ك له‌تى يه‌كه‌م حاڵه‌ت تويشهاتن وه‌و ڤايرۆسه‌ له‌ نێجيريا تۆمار كريا.
